ویکیپدیا (اینگیلیسجه: Wikipedia) اینترنتده آزاد شیکلده یاییلان بیر بیلیکلیک یا دائرةالمعاریف دیر. بۇ بیلیکلیک دۆنیانین بیر چوْخ دیللرینده ویکی تکنولوژیسینین تطبیقی ایله کؤنوللو ایشلدنلر طرفیندن یارادیلیر و یاراندیغی دؤوردن، یعنی ۲۰۰۱-جی ایلین اوّللریندن بۇ یانا ویکیپدیاداکی ایشلدن و مقاله سایی دۇرمادان آرتیر و هر گئچن گۆن داها چوخ آدلیملیق قازانیر.
بیلیکلیگین آدی اینگیلیس دیلینده تکنیکی بیر ایصطیلاح اوْلان "wiki" (سایتین فعالیتینین اساسینی تشکیل ائدن تکنوْلوژی؛ بۇ کلمه هاوایی دیلینده "تئز" دئمکدیر) و "encyclopedia" (بیلیکلیک) سؤزلرینین ترکیبیندن یارانیب.
azb_Arab azb_Arab